**Қамқоршылық кеңес отырысының хаттамасы №3**

**Хаттама №3**

Өткізілген күні: 01.14.2021 ж

Қатысушылар саны: 9

**Күн тәртібінде:**

1. 2020-2021 оқу жылының бірінші жарты жылдық бойынша қамқоршылық кеңес төрайымының есебі.
2. Кәмелетке толмағандар арасындағы қылмыс пен құқықбұзушылықтың алдын алу және білім беру ұйымдары басшыларының жауапкершілігі

**Тыңдалды:**

Күн тәртібіндегі бірінші мәселе бойынша қамқоршылық кеңесінің төрайымы М.Ойлыбаевна 2020-2021 оқу жылындағы мектеп қамқоршылық кеңесінің мүшелерімен бірлесе атқарылған жұмыстардың есебін берді. Мектепшілік іс-шараларға қатысып, қолдау көрсетті.

**Тыңдалды:**

Күн тәртібіндегі екінші мәселе бойынша ДТІЖО Кадиров Мереке сөз алып, барлығымызға белгілі ауданымызға қарасты кейбір мектептерде құқықбұзуға бейім оқушылар бар, оны жасырмаймыз. Біздер осы секілді құқықбұзуға бейім оқушыларды болдырмау үшін, алдын алып, оқушыларды дұрыс бағытқа бағыттай білу үшін мектеппен біріге отырып жұмыстар атқаруымыз керек деп ойлаймын.

**Сөз алды: Учаскелік инспектор Маленкин Е.А.**

Иә, жалпы заман ағымы ма, болмаса қазіргі жастарымыздың психологиясы өзгерген бе ол жағы беймәлім, алайда жүйкелері тез сыр беретін, қылмыс жасауға бейім, өз айтқандарымен ғана жүріп – тұратын жастарымыз көбейіп барады. Бұл үлкен қауіп. Сондықтан да, біздер болып, сіздер болып мұндай дерттің алдын алуымыз керек. Және бұл секілді істерге жастардың өздерін де тартуымыз қажет. Бұл ретте біздер «Тәрбиесіз берілген білім адамзаттың қас жауы» деген Әбу Насыр Әл Фараби атамыздың даналық сөзін негізге алуымыз керек. Біз осы мақсатта мектептерге де түрлі бұйрықтар беріп, жұмыла іс атқарудамыз.

**Сөз алды: Кеңес мүшесі Маханбетов Мұратбек Жантасұлы**

Жалпы ұстанып отырған мақсатымыз өте дұрыс. Себебі, бала кезде құқық бұзған бала, есесіне қылмыскер болмай ма? Бұл ретте мектептер орасан іс-шаралар атқаруда, оған өзіміз куәміз. Бұл жағдайға ата-аналар да бос қарап отқан жоқ. Мұғалімдермен бірлесе отырып, бір жағадан бас, бір жеңнен қол шығарып жұмылуда. Тек осылай етсе ғана не нәрсенің де алдын алып, бетін қайтаруға болады.

**Сөз алды: Мектеп директоры Бахманова Г.Ш.**

Құрметті кеңес мүшелері құқықбұзушылықтың алдын алуға зейін қойып отырғандарыңызға мектеп ұжымы атынан алғыс білдіргім келеді. Қазіргі таңда мектебімізде құқықбұзушылыққа бейім балдар жоқ. Онымен оқу жылының басында психологиялық зерттеу жүргізіліп, оқушылардан анонимдік сауалнамалар алынған болатын. Осы оқу жылына құқықбұзушылықтың алдын алу мақсатында жылдық жоспар құрылып жүйелі түрде мектеп сақшылары да жұмыстануда. Айта кетер болсақ оқушылар қоғамда өзін өзі ұстау және мектепішілік тәртіп ережелерімен танысып қол қойды. Кәмелетке толмаған жасөспірімдер ісі жөніндегі инспектормен кездесу өткізіліп, түсіндірме жұмыстары жүргізілуде. «Тәртіпке бас иген құл болмайды» тақырыбында суретшілер байқауы, дөңгелек үстел, дебат сынды түрлі іс-шаралар ұйымдастырылуда.

**Шешім:**

* Қамқоршылық кеңес мүшелерімен құқықбұзушылықтың алдын алу жұмыс жоспары бақылауға алынсын.
* Қолайсыз отбасылармен кездесу өткізіліп, қажет болған ағдайда әлеуметтік көмектер ұсынылсын.

Кеңес төрайымы: Тулебаева М.О.  
Хатшы: Бекпенбетов А.Қ.

Кеңес мүшесі: Жалгасбаев С.Ш.

Кеңес мүшесі: Маленкин Е.А.

Кеңес мүшесі: Маханбетов М.Ж.

Кеңес мүшесі: Айтжанова Г.А.

Кеңес мүшесі: Диде Т.Д.

Кеңес мүшесі: Калыбаева Н.

Кеңес мүшесі: Кадиров М.М.